Son of Rambow a zo ur film dispar evit ar re a gar filmoù ar bloavezhioù 80, a gar sevel filmoù pe a oa bugale er bloavezhioù 80.  Istor daou baotr bihan disheñvel spontus eo, e Bro Saoz e 1982. Unan anezho neus ket ar gwir da sellet ouzh an tele na netra abalamour de relijion strizh-tre (kumuniezh Breudeur Plymouth : Plymouth Brethren). Egile a vev e-unan gant e vreur bras hag a zo laosket neuze dober pezh a gar. Dre un degouezh bennak e wel Will(iam) (ar paotr fur) First Blood (ar Rambo kentañ) e ti Lee (egile). Asambles e klaskfont sevel ur film diwar-benn mab Rambo o klask saveteiñ e dad. Ur spontailh drouk o deus evel enebour. Tamm-ha-tamm e savo mignoniezh etrezo met ne vo ket laouen Lee pa glasko ar skol a-bezh kemer perzh er raktres abalamour dur paotr gall a vez heuliet gant an holl hag a zo dedennet gant ar raktres peogwir e kav hir e amzer.  Kalz fent a zo er film ha santet e vez eo tost ouzh pezh en deus bevet ar sevener. (Ur filmig a zo war an DVD bet savet gantañ e 1986 ha levezonet gant Rambo un tamm ^^) Fromus-spontus eo film ar film pa tizoloer disoch kenlabour ar baotred. Ur film diwar-benn ar sinema, a gar ar sinema ha diwar-benn ar vignoniezh etre paotred 10-12 vloaz… Brav.